Laulasin ma
Laulasin ma, laiha lapsi,
 Kuka tiesi mitä,
 Jos oisin luotu laulajaks’, ja
 Ken ei soisi sitä?

 Laulullani armautta
 Kaikkialle loisin; –
 Silloin miten mahtava ma
 Itse olla voisin!

 Silloin toki Luojaltan’ ma
 Saisin senkin vallan,
 Että voisin miellytellä
 Sulosilmän Hannan.

 Silloin voisin autuudeksen’
 Armastella noita:
 Hannan silmäin suloa ja
 Sima-suuteloita.

Kario [Kaarle Karikko].

Lähde: Tampereen Sanomat 22.09.1885.

Kaarle Karikko
Runot
Tampereen Sanomat
1885